এডওয়ার্ড দ্য সেকেন্ড নাটকটি একটি ইংরেজি ঐতিহাসিক নাটক। এই নাটকে রানি ও ব্যারনদের ষড়যন্ত্রে রাজা দ্বিতীয় এডওয়ার্ডের হত্যাকাণ্ডের বর্ণনা রয়েছে। ১৫৯৩ সালের ৬ জুলাই মার্লোর মৃত্যুর পাঁচ সপ্তাহ পর নাটকটি স্টেশনার্স রেজিস্টারের অন্তর্ভুক্ত হয়। ১৫৯৪ সালের সংস্করণটাই এই নাটকের সবচেয়ে পুরনো সংস্করণ। এটির পূর্ণাঙ্গ শিরোনামটি হল দ্য ট্রাবেলসাম রেইন অ্যান্ড ল্যামেন্টেবেল ডেথ অফ এডওয়ার্ড দ্য সেকেন্ড, কিং অফ ইংল্যান্ড, উইথ দ্য ট্রাজিক ফল অফ প্রাউড মর্টিমার।